IZVEDBENI SKLEP KOMISIJE

z dne 29. aprila 2014

o oblikovanju delovnega programa za carinski zakonik Unije

(2014/255/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 281 Uredbe,

ob upoštevanju naslednjega:

Člen 280 Uredbe (EU) št. 952/2013 o carinskem zakoniku Unije (v nadaljnjem besedilu: Zakonik) določa, da mora Komisija pripraviti delovni program v zvezi z razvojem in uporabo elektronskih sistemov. Delovni program je zlasti pomemben za določitev prehodnih ukrepov v zvezi z elektronskimi sistemi ter časovnih razporedov za primere, ko sistemi še ne bodo operativni do datuma začetka uporabe Zakonika, tj. 1. maja 2016.

Zakonik določa, da se vse izmenjave informacij med carinskimi organi ter med gospodarskimi subjekti in carinskimi organi in shranjevanje takšnih informacij potekajo z uporabo tehnik elektronske obdelave podatkov ter da informacijski in komunikacijski sistemi v vsaki državi članici gospodarskim subjektom omogočajo enake storitve. Delovni program bi zato moral določiti obsežen načrt za uvedbo elektronskih sistemov, da se zagotovi pravilna uporaba Zakonika.

Zato bi delovni program moral vsebovati seznam elektronskih sistemov, ki bi jih v tesnem sodelovanju morale razviti države članice in Komisija, da se bo Zakonik lahko začel uporabljati v praksi. Navedeni seznam temelji na obstoječem dokumentu načrtovanja, povezanem z vsemi carinskimi projekti v zvezi z informacijsko tehnologijo, ki se imenuje „večletni strateški načrt“ in je pripravljen v skladu z Odločbo št. 70/2008/ES Evropskega parlamenta in Sveta (2) , zlasti členom 4 in členom 8(2) Odločbe. Za elektronske sisteme iz delovnega programa bi moral veljati isti pristop k vodenju projektov, kakor je določen v večletnem strateškem načrtu, prav tako bi morali biti pripravljeni in razviti v skladu s tem načrtom.

Elektronski sistemi iz delovnega programa bi se morali izbrati glede na njihov pričakovani učinek v smislu prednostnih nalog, opredeljenih v Zakoniku. Ena glavnih prednostnih nalog v zvezi s tem je ponuditi gospodarskim subjektom širok razpon storitev elektronskega carinjenja na celotnem carinskem območju Unije. Poleg tega bi moral biti cilj elektronskih sistemov izboljšati učinkovitost, uspešnost in uskladitev carinskih postopkov po vsej Uniji. Vrstni red in časovni razpored uvajanja sistemov, vključenih v delovni program, bi moral temeljiti na praktičnih razlogih in razlogih vodenja projektov, kot so razporeditev prizadevanj in virov, medsebojna povezanost med projekti, posebni pogoji za vsak sistem ter pripravljenost projekta. Namen delovnega programa je torej načrtovati in upravljati razvoj elektronskih sistemov na pravilen in postopen način.

Ker morajo elektronske sisteme iz člena 16(1) Zakonika razviti, uporabljati in vzdrževati države članice v sodelovanju s Komisijo, bi Komisija in države članice morale skupaj zagotoviti, da se priprava in izvajanje elektronskih sistemov vodita v skladu z delovnim programom ter da se sprejmejo ustrezni ukrepi za načrtovanje, oblikovanje, razvoj in uporabo sistemov, ki so opredeljeni pravočasno in na usklajen način.

SPREJELA NASLEDNJI SKLEP:

Člen 1

Vsebina

Ta sklep določa delovni program, določen v členu 280(1) Uredbe (EU) št. 952/2013 o carinskem zakoniku Unije (v nadaljnjem besedilu: Zakonik).

Delovni program je priložen k temu sklepu.

Člen 2

Izvajanje

1. Komisija in države članice sprejmejo ukrepe, potrebne za sodelovanje pri delovnem programu in njegovo izvajanje.

2. Projekti, določeni v delovnem programu, ter priprava in izvajanje povezanih elektronskih sistemov se vodijo skladno z delovnim programom.

3. Komisija si prizadeva doseči skupni dogovor in sporazum z državami članicami glede področja uporabe projekta, zasnove, zahtev in strukture elektronskih sistemov, da bi začela projekte iz delovnega programa. Kadar je to primerno, se Komisija posvetuje tudi z gospodarskimi subjekti in upošteva njihova stališča.

Člen 3

Posodobitve

1. Delovni program se redno posodablja, da se zagotovi uskladitev in prilagoditev z zadnjimi spremembami pri izvajanju Zakonika ter upošteva dejanski napredek pri pripravi in razvoju elektronskih sistemov, zlasti glede razpoložljivosti skupno dogovorjenih specifikacij in izvedbe začetka delovanja elektronskih sistemov.

2. Za zagotovitev usklajenosti med delovnim programom in večletnim strateškim načrtom se delovni program posodobi vsaj enkrat na leto.

Ta sklep začne veljati dan po objavi v Uradnem listu Evropske unije.

(1) UL L 269, 10.10.2013, str. 1.

(2) Odločba št. 70/2008/ES Evropskega parlamenta in Sveta z dne 15. januarja 2008 o brezpapirnem okolju za carino in trgovino (UL L 23, 26.1.2008, str. 21).

PRILOGA

DELOVNI PROGRAM ZA CARINSKI ZAKONIK UNIJE

I. Uvod v delovni program

Namen delovnega programa je zagotoviti instrument za podporo pri uporabi Zakonika v zvezi z razvojem in uporabo elektronskih sistemov.

Delovni program bo podprl razvoj elektronskih sistemov, ki jih zahteva člen 6(1), in urejal določitev prehodnih obdobij iz člena 278 Zakonika. Delovni program se nanaša na nujno sodelovanje med Komisijo in državami članicami pri razvoju in uporabi elektronskih sistemov v skladu s členom 16(1) Zakonika.

Delovni program se razlaga, kot sledi:

1. Nanaša se na razvoj in uporabo elektronskih sistemov iz člena 16(1) Zakonika.

2. Upošteva prednostne naloge, opredeljene v členu 280(2) Zakonika.

3. Vsebuje seznam elektronskih sistemov iz člena 16(1), ki so potrebni za uporabo določb Zakonika in za katere je treba predvideti prehodno obdobje od začetka veljavnosti Zakonika, vendar najpozneje do 31. decembra 2020.

4. Za posamezen projekt določa: (a) podroben opis projekta in povezanega elektronskega sistema; (b) pravno podlago za elektronski sistem (povezane pravne določbe Zakonika); (c) ključni mejnik v smislu ciljnega datuma za tehnične specifikacije, ki se razume kot datum zaključka ustaljenih tehničnih specifikacij, ko so te posodobljene in na voljo državam članicam po pregledu; (d) predvideni datum začetka delovanja elektronskega sistema, ki je ciljni datum začetka uporabe elektronskega sistema in je enak datumu konca prehodnega obdobja.

Opis elektronskih sistemov v delovnem programu temelji na zahtevah za navedene sisteme, ki jih je mogoče razbrati iz opisov v Zakoniku v času priprave delovnega programa.

Za izvajanje delovnega programa bo Komisija v tesnem sodelovanju z državami članicami začela posebne projekte, povezane z elektronskimi sistemi, prek dejavnosti poslovne analize. Glede na podrobnejšo opredelitev tehničnega informacijsko-tehnološkega dela projektov bo Komisija v tesnem sodelovanju z državami članicami opredelila skupne specifikacije za predvidene elektronske sisteme. Države članice in Komisija bodo zagotovile razvoj in uporabo sistemov, vključno z dejavnostmi testiranja in migracije, v skladu z arhitekturo in specifikacijami, opredeljenimi za sisteme. Komisija in države članice bodo sodelovale tudi z drugimi zainteresiranimi stranmi, na primer z gospodarskimi subjekti.

Projekti bodo potekali v različnih fazah od priprave, izgradnje, testiranja in migracij do končne uporabe. Vloga Komisije in držav članic v teh različnih fazah bo odvisna od narave sistemov, njihove arhitekture in sestavin ali storitev, kot je opisano v podrobnih projektnih predlogah večletnega strateškega načrta. Kadar je to ustrezno, bo Komisija določila skupne tehnične specifikacije v tesnem sodelovanju z državami članicami in po njihovem pregledu s strani držav članic, da bi imele na voljo 24 mesecev pred ciljnim datumom začetka uporabe elektronskega sistema.

Države članice in Komisija bodo sodelovale pri razvoju in uporabi sistemov, vključno s podpornimi dejavnostmi pri izvajanju, kot so usposabljanje in komunikacijske dejavnosti. Dejavnosti bodo potekale ob upoštevanju mejnikov in datumov iz delovnega programa. Gospodarski subjekti bodo sprejeli potrebne ukrepe, da bodo lahko uporabljali sisteme, ko bodo ti na voljo.

II. Delovni program (za carinski zakonik Unije)

„Projekti v zvezi z elektronskimi sistemi v okviru carinskega zakonika Unije“ Seznam projektov v zvezi z razvojem in uporabo elektronskih sistemov, potrebnih za uporabo Zakonika Pravna podlaga Ključni mejnik Ciljni datum začetka uporabe elektronskega sistema (1) 1. Sistem registriranih izvoznikov Namen projekta je zagotoviti najnovejše informacije o registriranih izvoznikih iz držav v okviru splošnega sistema preferencialov, ki izvažajo blago v EU. Sistem bo vključeval tudi podatke o trgovcih EU, da se olajša izvoz v države v okviru splošnega sistema preferencialov. člen 6(1), člena 16 in 64 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q1 2015 1.1.2017 2. Zavezujoče tarifne informacije (ZTI)/nadzor 2+ v okviru carinskega zakonika Unije Namen tega projekta je posodobitev sistema ZTI in sistema nadzor 2, da se zagotovijo: — uskladitev evropskega sistema zavezujočih tarifnih informacij (EBTI-3) z zahtevami iz carinskega zakonika Unije, — povečanje obsega podatkov o nadzoru, — spremljanje obvezne uporabe ZTI, — spremljanje in upravljanje razširjene uporabe ZTI.Projekt bo izveden v dveh fazah. Prva faza bo zajemala ključne dele za izpolnitev obveznosti o nadzoru uporabe ZTI s pomočjo zmanjšanega nabora podatkov in uskladitev s postopkom o odločbah carinskih organov. V drugi fazi se bo izvajalo spremljanje v polnem obsegu z uporabo celotnega nabora podatkov, trgovcem pa se bo zagotovil usklajeni vmesnik EU za trgovce, ki bo omogočil predložitev zahtevka ZTI in prejetje odločbe ZTI v elektronski obliki. člen 6(1), členi 16, 22, 23, 26, 27, 28, 33 in 34 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q2 2015 (faza 1) = Q3 2016 (faza 2) 1.3.2017 (faza 1) 1.10.2018 (faza 2) 3. Odločbe carinskih organov v okviru carinskega zakonika Unije Namen projekta je uskladiti postopke v zvezi z zahtevkom za odločbo carinskih organov, sprejemanjem odločb in upravljanjem odločb, in sicer s standardizacijo ter elektronskim upravljanjem zahtevkov in podatkov iz odločb/dovoljenj po vsej Evropski uniji. Sistem bo olajšal posvetovanja v času sprejemanja odločb in upravljanje postopka izdaje dovoljenj. člen 6(1), členi 16, 22, 23, 26, 27 in 28 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2015 2.10.2017 4. Neposreden dostop trgovcev do evropskih informacijskih sistemov (enotno upravljanje uporabnikov in digitalni podpis) Cilj tega projekta je zagotoviti praktične rešitve za neposreden in na ravni EU usklajen dostop za trgovce, ki bi bila storitev, vključena v elektronske carinske sisteme, kakor so opredeljeni v posebnih projektih v okviru carinskega zakonika Unije, na primer zavezujoče tarifne informacije (ZTI)/nadzor 2+ v okviru carinskega zakonika Unije ter odločbe carinskih organov v okviru carinskega zakonika Unije. Vključuje podporo za upravljanje identitet, dostopa in uporabnikov v skladu s potrebnimi varnostnimi politikami, morebiti dopolnjeno s podporo za digitalne podpise. člen 6(1) in člen 16 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q4 2015 2.10.2017 5. Dokazilo o statusu Unije v okviru carinskega zakonika Unije Namen tega projekta je vzpostaviti nov evropski informacijski sistem za shranjevanje, upravljanje in pridobivanje dokazil o statusu Unije. Določa nadomestitev obrazca T2L v papirni obliki z obrazcem v elektronski obliki. člen 6(1), člena 16 in 153 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2015 2.10.2017 6. Posodobitev pooblaščenih gospodarskih subjektov (AEO) v okviru carinskega zakonika Unije Namen projekta je izboljšati poslovne procese v zvezi z zahtevki in pooblastili AEO ob upoštevanju sprememb pravnih določb v okviru carinskega zakonika Unije in uskladitve postopka za sprejemanje odločb s strani carinskih organov. člen 6(1), členi 16, 22, 23, 26, 27, 28, 38 in 39 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q1 2016 1.3.2018 7. Nadzor 3 v okviru carinskega zakonika Unije Ta projekt je namenjen posodobitvi sistema nadzora 2+, da se zagotovi uskladitev z zahtevami iz carinskega zakonika Unije, kot sta standardna izmenjava informacij z uporabo tehnik elektronske obdelave podatkov ter vzpostavitev ustreznih funkcij, potrebnih za obdelavo in analizo celotnega nabora podatkov o nadzoru, pridobljenih s strani držav članic. Zato bo vključeval nadaljnje zmogljivosti za podatkovno rudarjenje in funkcije poročanja, ki bodo na voljo Komisiji in državam članicam. člen 6(1), člen 16 in člen 56(5) Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2016 1.10.2018 8. Posodobitev novega informacijsko podprtega tranzitnega sistema (NCTS) v okviru carinskega zakonika Unije Namen tega projekta je uskladiti obstoječ sistem NCTS z novimi zahtevami iz carinskega zakonika Unije, kot so uskladitev izmenjave informacij z zahtevami iz carinskega zakonika Unije glede podatkov ter posodobitev in razvoj vmesnikov z drugimi sistemi. člen 6(1), členi 16 in 226–236 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2016 1.10.2018 9. Avtomatiziran izvozni sistem (AES) v okviru carinskega zakonika Unije Namen tega projekta je nadaljnji razvoj obstoječega sistema nadzora izvoza, da se v celoti izvede AES, s čimer bi se zajele poslovne zahteve glede postopkov in podatkov, ki jih je uvedel carinski zakonik Unije, med drugim v zvezi s poenostavljenimi postopki, razdelitvijo pošiljk za izstop in centraliziranim carinjenjem za izvoz. Predvidoma naj bi zajel tudi razvoj usklajenih vmesnikov s sistemom za nadzor gibanja trošarin (EMCS) in sistemom NCTS. Tako bo AES omogočil popolno avtomatizacijo izvoznih postopkov in formalnosti ob izstopu. člen 6(1), členi 16, 179 in 263–236 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2016 1.3.2019 10. Informativni listi za posebne postopke (INF) v okviru carinskega zakonika Unije Namen tega projekta je razviti nov centralizirani sistem za podporo in poenostavitev postopkov za upravljanje s podatki INF in za elektronsko obdelavo podatkov INF na področju posebnih postopkov. člen 6(1), členi 16, 215, 237–242 in 250–262 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2017 1.10.2019 11. Posebni postopki v okviru carinskega zakonika Unije Namen tega projekta je pospešiti, poenostaviti in uskladiti posebne postopke po vsej Uniji z zagotavljanjem skupnih modelov poslovnih procesov. Ta projekt si bo prizadeval za izvajanje vseh sprememb v okviru carinskega zakonika Unije, ki se zahtevajo v zvezi s carinskim skladiščenjem, posebno rabo, začasnim uvozom, aktivnim in pasivnim oplemenitenjem Elektronske rešitve za obdelavo podatkov iz posebnih postopkov se bodo večinoma oblikovale na nacionalni ravni. člen 6(1), členi 16, 215, 237–242 in 250–262 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q1 2017 1.10.2019 12. Obvestilo o prihodu, obvestilo o predložitvi in začasna hramba v okviru carinskega zakonika Unije Cilj tega projekta je opredeliti postopke za obvestilo o prihodu prevoznega sredstva, obvestilo o predložitvi in deklaracijo za začasno hrambo ter v zvezi s tem podpreti usklajevanje med državami članicami glede izmenjave podatkov med trgovci in carinskimi organi in po potrebi med carinskimi upravami. Če postopki ne zajemajo več kot ene države članice, je izvajanje postopka izključno v nacionalni pristojnosti. člen 6(1), členi 16 in 133–152 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q3 2017 2.3.2020 13. Centralizirano carinjenje za uvoz v okviru carinskega zakonika Unije Namen tega projekta je omogočiti, da je blago dano v carinski postopek z uporabo centraliziranega carinjenja, kar gospodarskim subjektom omogoča, da centralizirajo svojo poslovno dejavnost z vidika carine. Obdelava carinskih deklaracij in fizična sprostitev blaga bi morala biti usklajena med povezanimi carinskimi uradi. člen 6(1), člena 16 in 179 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q1 2017 1.10.2020 14. Upravljanje zavarovanj v okviru carinskega zakonika Unije Namen tega projekta je zagotoviti učinkovito in uspešno upravljanje veljavnih splošnih zavarovanj, ki se lahko uporabljajo v več kot eni državi članici, ter spremljati referenčne zneske za vsako carinsko deklaracijo, dopolnilno deklaracijo ali ustrezno navedbo informacij, potrebnih za vknjižbo na račune obstoječih carinskih dolgov za vse carinske postopke, kakor je določeno v carinskem zakoniku Unije, razen za tranzit, ki se obravnava kot del projekta NCTS. člen 6(1), členi 16 in 89–100 Uredbe (EU) št. 952/2013 o carinskem zakoniku Unije ciljni datum za tehnične specifikacije = Q1 2018 2.3.2020 15. Varstvo in varnost ter obvladovanje tveganja v okviru carinskega zakonika Unije Cilj tega projekta je okrepiti varstvo in varnost dobavne verige na opredeljenih področjih ter pri vseh vrstah prevoza, zlasti pri letalskem tovoru, in sicer z izboljšanjem kakovosti podatkov, zbiranja podatkov ter razpoložljivosti in izmenjave podatkov. Izboljšal se bo tudi celoten okvir za analizo tveganja prek optimizacije podatkov o tovoru, ki so na voljo carinskim organom, ter izmenjave informacij o tveganju. To bo povzročilo spremembe sistemov, kot sta sistem nadzora uvoza in sistem Skupnosti za obvladovanje tveganja, z možnostjo razširitve na nove module. člen 6(1), členi 16, 46 in 127–132 Uredbe (EU) št. 952/2013 o carinskem zakoniku Unije opredelitev v naslednji različici delovnega programa opredelitev v naslednji različici delovnega programa na podlagi časovnega načrta (2) 16. Uvrstitev v okviru carinskega zakonika Unije Namen tega projekta je razviti informacijski sistem o tarifni uvrstitvi z modulom za posvetovanje, s čimer bo zagotovljena enotna platforma, kjer bodo na voljo in lahko dostopne vse informacije o uvrstitvi (ne glede na njihovo naravo). To bo omogočilo gospodarskim subjektom, zlasti malim in srednjim podjetjem, ter carinskim organom držav članic, da bodo laže našli ustrezne informacije o uvrstitvi. člena 6(1) in 16(1) ter člen 57 Uredbe (EU) št. 952/2013 o carinskem zakoniku Unije opredelitev v naslednji različici delovnega programa opredelitev v naslednji različici delovnega programa

Slika

Grafični pregled

(1) Ta ciljni datum začetka uporabe elektronskih sistemov je datum konca prehodnega obdobja.

(2) Časovni razpored za projekte, povezane z razvojem na področju obvladovanja tveganja, je treba upoštevati pri posodobitvi delovnega programa glede na tekoče delo Komisije na področju strategije in akcijskega načrta, ki temeljita na sklepih Sveta o krepitvi varnosti dobavne verige in carinskega obvladovanja tveganja (8761/3/13, Rev. 3, 18. junija 2013).